NBA-ის ყველა მოთამაშის გუნდი

NBA-ის ყველა მოთამაშის გუნდი
NBA-ის ყველა-მოთამაშის გუნდი — ნაციონალური საკალათბურთო ასოციაციის ყოველ წლიური წოდებაა ლიგის საუკეთესო მოთამაშეებს შორის, რომელიც სეზონის დასრულების შემდეგ სახელდება. გუნდების არჩევანი ხდება სპორტული სტატიების მწერლების და ტელე-წამყვანების მიერ აშშ-ის და კანადის ტერიტორიაზე. გუნდი 1946 წლიდან მოყოლებული, როდესაც ლიგა დაარსდა, მას მერე სახელდება ყოველ-წლიურად. ყველა-მოთამაშის გუნდები თავდაპირველად ორ გუნდად იყო გაყოფილი, 1988 წლიდან მოყოლებული კი გუნდები სამად გაიყო, სადაც თითოეულ მათგანში 5 კაციანი შემადგენლობაა, სრულად კი 15 ადგილია.
მოთამაშეები იღებენ 5 ქულას პირველი გუნდში შესასვლელად, 3 ქულას მეორე გუნდში და 1 ქულას მესამე გუნდში შესასვლელად. ხუთი მოთამაშე, რომელიც ყველაზე მეტ ქულას დააგროვებს, ხვდება პირველ გუნდში, ხოლო შემდეგი 5 საუკეთესო ქულიანი მოთამაშე მეორე გუნდში და მესამე გუნდში ნაკლებ ქულიანები. ფრის შემთხვევაში შემადგენლობა იზრდება. ერთადერთი ფრის შემთხვევა 1952 წელს იყო, როდესად ბობ დეივისმა და დოლფ შეისმა ქულები თანაბრად მიიღეს. 1946-1955 წლებში მოთამაშეები პოზიციების მიხედვით არ ირჩეოდნან, ხოლო ყოველი გუნდში შეყვანა 2 ფორვარდის, 1 ცენტრის და 2 გარდის არჩევა 1956 წლიდან მოყოლებული მოდის.
კარიმ აბდულ-ჯაბარი დღემდე ფლობს ყველაზე მეტ - 15 არჩევანს. კარლ მელოუნი, შაკილ ო'ნილი და კობი ბრაიანტი 14-ჯერ დასახელებულნი არიან ამ გუნდებში, ხოლო ტიმ დანკანი კი 13-ჯერ იქნა დასახელებული. დოლფ შეისი, ბობ ქასი, ჯერი უესტი, ჯაკიმ ოლეიუონი და დირკ ნოვიცკი ამ გუნდებში 12-ჯერ არიან დასახელებული. მელოუნი პირველ გუნდში ყველაზე მეტი რაოდენობით - 11-ჯერ იქნა დასახელებული, როდესაც ქასი, ბობ პეტი, ელჯინ ბეილორი, აბდულ-ჯაბარი, მაიკლ ჯორდანი და ბრაიანტი ყველა თანაბრად მეორე ადგილოსნები არიან 10 დასახელებით პირველ გუნდში.
არჩეულები
1946–47 — 1954–55
1946-47 წლებიდან 1954-55 წლების სეზონამდე, All-NBA გუნდში სახელდებოდა 2 გუნდი, სადაც თითოეულ მათგანში 5 მოთამაშე შედიოდა, გამონაკლისი ფრის შემთხვევაში იყო. ამ პერიოდის განმავლობაში, მოთამაშეები ყოველგვარი პოზიციის გარეშე ხვდებოდნენ ამ შემადგენლობაში.
1955–56 — 1987–88
1955-56 წლებიდან 1987-88 წლებამდე, All-NBA იყოფოდა 2 გუნდად, ყოველ გუნდში 5 მოთამაშე იყო, გამონაკლისია ფრის შემთხვევაში. ამ დროის განმავლობაში, მოთამაშეები არჩეული იქნენ პოზიციის მიხედვით: 2 ფორვარდი, 1 ცენტრი და 2 გარდი.
1988–89 — დღემდე
1988-89 წლებიდან მოყოლებული, All-NBA გუნდი გაყოფილი იქნა 3 გუნდად, ყოველ მათგანში 5 მოთამაშით, გამონაკლისი მხოლოდ ფრის შემთხვევაშია. მოთამაშეები ირჩევიან პოზიციების მიხედვით: 2 ფორვარდი, 1 ცენტრი და 2 გარდი.
ყველაზე მეტჯერ არჩეული
მიმდინარე ცხრილში შესულია მხოლოდ ის მოთამაშეები, რომლებიც სულ ცოტა 10-ჯერ იქნენ არჩეული.
აღნიშვნა
ყველაზე ღირებული მოთამაშის ჯილდო, პირველად 1956 წელს გადაეცათ.
ლუ ალსინდორმა სახელი 1971-1972 წლებში შეიცვალა და გახდა კარიმ აბდულ-ჯაბარი.
როდესაც ოლეიუონი ჩავიდა აშშ-ში, ჰიუსტონის უნივერსიტეტმა მისი სახელი არასწორად - აკიმი გამოთქვა. ამ სახელს ის 1991 წლის 9 მარტამდე იყენებდა, შემდეგ კი მან მის სახელს წინ ჰ ასო დაუმატა.
რონ არტესტმა სახელი 2011 წლის 6 სექტემბერს შეიცვალა, რომელსაც ამჯერად მეტა უორლდ ფის ჰქვია.
ამარ'ე სტაუდმაიერის სახელი ადრე არასწორად იწერებოდა, რომელსაც ყველა ამარე-თი წერდა, როდესაც NBA-ში შემოაბიჯა, მაგრამ 2008 წლის ოქტომბერში მან სახელი ამარ'ე-თი გადაირქვა.
ლიტერატურა
რესურსები ინტერნეტში
nba.com
basketball-reference.com
სქოლიო
NBA-ს ჯილდოები